text: আগামী সপ্তাহে তিনটি নির্বাচনী সমাবেশ করবেন প্রধানমন্ত্রী - Daily Manobkantha
  নিজস্ব প্রতিবেদক | Publish on 16/12/2018 6:01 PM
  একাদশ জাতীয় সংসদ নির্বাচন উপলক্ষে আগামী সপ্তাহে তিনটি নির্বাচনী সমাবেশ করবেন আওয়ামী লীগ সভাপতি ও প্রধনমন্ত্রী শেখ হাসিনা। এর একটি রাজধানী ঢাকায়, একটি সিলেটে এবং অপরটি রংপুরে। আওয়ামী লীগের উপদফতর সম্পাদক ব্যারিস্টার বিপ্লব বড়ুয়া এই তথ্য জানান।
  তিনি বলেন, 'ঢাকার গুলশানে ২১ ডিসেম্বর, সিলেটে ২২ ডিসেম্বর ও ২৩ ডিসেম্বর রংপুরে সমাবেশ করবেন প্রধানমন্ত্রী। পরে তিনি ঢাকায় আরেকটি সমাবেশ করতে পারেন। নির্বাচনী প্রচারণার অংশ হিসেবেই এসব সমাবেশ অনুষ্ঠিত হবে।'
  এর আগে বুধবার (১৩ ডিসেম্বর) টুঙ্গিপাড়ায় বঙ্গবন্ধু শেখ মুজিবুর রহমানের মাজার জিয়ারত করে কোটালীপাড়ার জনসভার মাধ্যমে আনুষ্ঠানিকভাবে একাদশ জাতীয় সংসদের নির্বাচনী প্রচারণা শুরু করেন প্রধানমন্ত্রী। পরদিন ঢাকায় ফেরার পথে তিনি আরো সাতটি স্থানে সমাবেশে বক্তব্য রাখেন।